Návrh na úhradu výdavkov v súvislosti so záchrannými prácami na území Prešovského kraja  a Trenčianskeho kraja

PREŠOVSKÝ KRAJ

	Dňa 11. januára 2007 vo večerných hodinách postihla mesto Vysoké Tatry a jeho miestne časti silná víchrica, dosahujúca v nárazoch až 100 km/hod. V Starom Smokovci strhla strechu na budovách Domu služieb, Verejnoprospešných služieb mesta Vysoké Tatry, autoservisu a na ďalších objektoch. Popadané stromy zatarasili cestné komunikácie a chodníky. Bola prerušená doprava na Tatranskej elektrickej železnici v dôsledku popadaných stromov 
na elektrické vedenia. Na základe uvedeného primátor mesta Vysoké Tatry vyhlásil dňa 
11. januára 2007 mimoriadnu situáciu a začali záchranné práce, spočívajúce predovšetkým v odstraňovaní plechových krytín, popadaných stromov, ktoré blokovali cestné komunikácie a chodníky a v prípadoch potreby komplikovali činnosť zložkám integrovaného záchranného systému - hrozilo riziko z  omeškania zásahov. Záchranné práce boli vykonávané silami a prostriedkami mesta Vysoké Tatry. Práce pokračovali i nasledujúci deň, kedy po zlepšení poveternostných podmienok okolo 18.00 hod. primátor mesta mimoriadnu situáciu odvolal.
	
Počas noci a v ranných hodinách dňa 29. januára 2007 sa v dôsledku hustého sneženia a silného vetra na území obvodu Poprad výrazne zhoršila situácia na cestných komunikáciách, z ktorých mnohé sa stali neprejazdnými. Na mimoriadnom zasadaní krízového štábu Obvodného úradu v Poprade vyhlásil jeho prednosta o 07.00 hod. na celom území obvodu Poprad mimoriadnu situáciu. Postihnuté boli cesty v oblasti Mengusoviec, v smere Poprad - Starý Smokovec, Batizovce - Gerlachov, Poprad - Spišské Bystré, Štôla - Vyšné Hágy, Poprad - Veľký Slavkov - Kežmarok a iné. Najkritickejšia však bola situácia na cestnej komunikácii 
č. 1/18 Važec - T. Štrba – Poprad - smer Prešov, č. 67 Poprad – Vernár - smer Rožňava, 
na cestách v smere T. Štrba - Štrbské Pleso, Mengusovce - Vyšné Hágy, Poprad - Vysoké Tatry, kde došlo k ich zataraseniu (záveje dosahovali miestami výšku 2 m). Bola nariadená odstávka kamiónovej dopravy. Na základe požiadavky Správy a údržby ciest Prešovského samosprávneho kraja prednosta ObÚ v Poprade vydal „Príkaz na vecné plnenie“ pre vybrané právnické osoby, ktoré pomáhali zvládnuť situáciu svojou technikou. Podobne sa situácia skomplikovala i v okrese Kežmarok pre neprejazdosť, resp. ťažkú prejazdnosť úsekov ciest v obciach Stará Lesná, Stráne pod Tatrami, Rakúsy, Malý Slavkov, Tvarožná, Vlkovce a ďalších. Prednosta ObÚ v Kežmarku vyhlásil pre územný obvod Kežmarok dňa 29. januára o 13.00 hod. mimoriadnu situáciu. Na sprejazdňovaní komunikácií sa podieľala i technika obcí. V priebehu 30. januára 2007 sa poveternostné podmienky zlepšili natoľko, že všetky kritické úseky boli prejazdné a mimoriadna situácia v oboch obvodoch (okolo 12.00 a 13.00 hod.) bola odvolaná.
	
Na základe predložených dokladov Obvodný úrad v Poprade verifikoval mestu Vysoké Tatry  výdavky  na záchranné práce počas mimoriadnej situácie v dňoch 11. 1. 2007 až 
12. 1. 2007 vo výške 30 374,00 Sk. Výdavky na záchranné práce počas mimoriadnej situácie v dňoch 29. 1. až 30. 1. 2007 boli verifikované nasledovne: Obvodný úrad v Poprade verifikoval výdavky na záchranné práce 10 obciam v okrese Poprad a Levoča v celkovej výške 481 907,10 Sk. Celkové výdavky obcí na záchranné práce v Prešovskom kraji predstavujú čiastku 499 931,10 Sk a v zmysle zákona č. 42/1994 Z. z. o civilnej ochrane obyvateľstva v znení neskorších predpisov bolo stanoveným spôsobom požiadané o ich refundáciu.                                     

Rozpis výdavkov podľa obvodných úradov za Prešovský kraj:

1. Obvodný úrad Poprad – Mesto Vysoké Tatry (veterná smršť)

    640 – Bežné transfery 					   30 374,00 Sk

2. Obvodný úrad Poprad – obce (snehová kalamita)

Mesto Vysoké Tatry
      640 – Bežné transfery					 173 141,00 Sk

Obec Lučivná 	
      640 – Bežné transfery					   36 414,00 Sk		
              
Obec Spišské Bystré 	
      640 – Bežné transfery					   14 344,00 Sk		
 
Obec Šuňava 	
      640 – Bežné transfery					   36 000,00 Sk		

Obec Batizovce 	
      640 – Bežné transfery					   91 266,00 Sk		

Obec Nová Lesná 	
      640 – Bežné transfery					   79 580,10 Sk		

Obec Mengusovce 	
      640 – Bežné transfery					   12 063,00 Sk		
              
Obec Olšavica 	
      640 – Bežné transfery					   10 829,00 Sk		

Obec Vyšné Repaše 	
      640 – Bežné transfery					     3 570,00 Sk		

Obec Brutovce
      640 – Bežné transfery					   12 350,00 Sk

Rekapitulácia výdavkov za Prešovský kraj:

Obvodný úrad v Poprade				             499 931,10 Sk
             640 – Bežné transfery				  499 931,10 Sk

     S p o l u :							  499 931,10 Sk

TRENČIANSKY KRAJ

	Dňa 21. júna 2007 došlo na území Trenčianskeho kraja v dôsledku búrky a víchrice (malé tornádo) k mimoriadnej udalosti v obciach Motešice a Valaská Belá. Starostka obce Motešice oznámila uvedenú skutočnosť na linku tiesňového volania a žiadala pomoc záchranného systému. Smršť spôsobila výpadok elektrickej energie v dôsledku deštrukcie elektrického vedenia, ako i výpadok telefónnej siete, poškodila strechy domov, hospodárskych budov, kaštieľa Ministerstva obrany Slovenskej republiky a narušila hmotný majetok takmer všetkých obyvateľov obce. Vyvrátené stromy poškodili prípojky elektrického vedenia a znepojazdnili štátnu cestu v smere na Trenčianske Teplice - Krásnu Ves - Neporadzu a 
do obce Peťovka. Bol zvolaný krízový štáb obce a vyhlásená mimoriadna situácia (18.40 hod.). Mimoriadna situácia bola odvolaná 22. júna o 7.00 hod. 
	Podobná situácia nastala i v obci Valaská Belá, kde starosta obce vyhlásil mimoriadnu situáciu o 19.30 hod. (odvolaná 22. júna o 19.00 hod.). Na likvidácii následkov mimoriadnej udalosti sa v značnej miere podieľali i obyvatelia obcí. 
	V zmysle zákona NR SR č. 42/1994 Z.z. o civilnej ochrane obyvateľstva v znení neskorších predpisov a pokynov MV SR č. 17/XXV/2 zo dňa 7. novembra 2000 uvedené obce prostredníctvom bývalého Krajského úradu v Trenčíne požiadali o refundáciu výdavkov na záchranné práce nasledovne:

Rozpis výdavkov za Trenčiansky kraj:

1.	Obvodný úrad Trenčín – obec Motešice

640 – Bežné transfery					  30 121,30 Sk

2. Obvodný úrad Prievidza – obec Valaská Belá

      640 – Bežné transfery					169 352,50 Sk

Rekapitulácia výdavkov za Trenčiansky kraj:

Obvodný úrad v Trenčíne					  30 121,30 Sk
Obvodný úrad v Prievidzi				            169 352,50 Sk

        S p o l u :					            199 473,80 Sk

	Celkove sa navrhuje uvoľniť finančné prostriedky z kapitoly Všeobecná pokladničná správa – z rezervy na živelné pohromy, ich prevenciu, ďalších vplyvov nových zákonných úprav a iné vplyvy v celkovej sume 699 404,90 Sk do kapitoly Ministerstva vnútra Slovenskej republiky.